Document ID: 31998D0575

KOMISSION PÄÄTÖS,
tehty 16 päivänä syyskuuta 1998,
GSM 1800 -taajuusalueella toimivissa II-vaiheen yleisissä digitaalisissa solukkopohjaisissa televerkoissa käytettävien matkaviestimien yleisiä liitäntävaatimuksia koskevista yhteisistä teknisistä määräyksistä (2. laitos) (tiedoksiannettu numerolla K(1998) 2721) (ETA:n kannalta merkityksellinen teksti) (98/575/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon telepäätelaitteista ja satelliittimaa-asemalaitteista ja niiden vaatimustenmukaisuuden vastavuoroisesta tunnustamisesta 12 päivänä helmikuuta 1998 annetun Euroopan parlamentin ja neuvoston direktiivin 98/13/EY (1) ja erityisesti sen 7 artiklan 2 kohdan toisen luetelmakohdan,
sekä katsoo, että
komissio on toteuttanut toimenpiteen sellaisten telepäätelaitetyyppien yksilöimiseksi, joita varten tarvitaan yhteiset tekniset määräykset, sekä määritellyt kyseisten määräysten soveltamisalan direktiivin 98/13/EY 7 artiklan, 2 kappaleen ensimmäisen luetelmakohdan mukaisesti,
olisi vahvistettava vastaavat yhdenmukaistetut standardit tai niiden osat, jotka vastaavat yhteisiksi teknisiksi määräyksiksi muutettavia olennaisia vaatimuksia,
valmistajien jatkuvan markkinoille pääsyn varmistamiseksi on sallittava siirtymäjärjestelyjä, jotka koskevat komission päätöksen 97/528/EY (2) nojalla hyväksyttyjä laitteita,
päätös 97/528/EY olisi kumottava siirtymäkauden päättyessä,
ehdotus on toimitettu ACTE-komitealle 29 artiklan 2 kohdan mukaisesti, ja
tässä päätöksessä vahvistetut yhteiset tekniset määräykset ovat ACTE-komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Tätä päätöstä sovelletaan päätelaitteisiin, jotka on tarkoitus liittää yleiseen televerkkoon ja jotka kuuluvat tämän päätöksen 2 artiklan 1 kohdassa määritellyn yhdenmukaistetun standardin soveltamisalaan.
2. Tässä päätöksessä vahvistetaan yhteiset tekniset määräykset liitäntävaatimuksista päätelaitteille, jotka on tarkoitettu käytettäviksi II-vaiheen solukkopohjaisissa yleisissä digitaalisissa DCS 1800 -taajuusalueella 200 kHz:n kanavavälillä toimivissa televerkoissa, joissa sovelletaan TDMA-tekniikkaa. Tätä päätöstä sovelletaan myös sellaisiin päätelaitteisiin, jotka toimivat sekä GSM 900-että GSM 1800 -taajuusalueilla.
2 artikla
1. Yhteiset tekniset määräykset sisältävät yhdenmukaistetun standardin, jonka toimivaltainen standardointielin on valmistellut ja joka vastaa soveltuvin osin direktiivin 98/13/EY 5 artiklan c-f alakohdassa tarkoitettuja olennaisia vaatimuksia. Viittaus standardiin on liitteessä I. Sovellettavat osat ovat liitteessä II.
2. Tämän päätöksen soveltamisalaan kuuluvien päätelaitteiden on oltava 1 kohdassa tarkoitettujen yhteisten teknisten määräysten mukaisia ja täytettävä direktiivin 98/13/EY 5 artiklan a ja b alakohdassa tarkoitetut olennaiset vaatimukset ja muiden sovellettavien direktiivien, erityisesti neuvoston direktiivien 73/23/ETY (3) ja 89/336/ETY (4) vaatimukset.
3 artikla
Direktiivin 98/13/EY 10 artiklassa tarkoitettujen menettelyjen suorittamiseen nimettyjen ilmoitettujen laitosten on tämän päätöksen 1 artiklan 1 kohdassa tarkoitettujen päätelaitteiden osalta käytettävä tämän päätöksen 2 artiklan 1 kohdassa tarkoitetun yhdenmukaistetun standardin soveltuvia osia tai varmistettava niiden käyttö tämän päätöksen tultua voimaan.
4 artikla
1. Päätös 97/528/EY kumotaan kolmen kuukauden kuluttua tämän päätöksen tultua voimaan.
2. Päätöksen EY mukaisesti hyväksyttyjä päätelaitteita saa edelleen saattaa markkinoille ja ottaa käyttöön, jos kyseinen hyväksyntä on annettu enintään kolmen kuukauden kuluttua tämän päätöksen voimaantulosta.
5 artikla
Tämä päätös on osoitettu kaikille jäsenvaltioille.
Tehty Brysselissä 16 päivänä syyskuuta 1998.

Labels: 7
10
12